કુવાડવા જીઆઈડીસીમાં આવેલ વીપી એન્ડ સન્સ નામની પેઢીના એક્સપોટર્ સેલ્સ એક્ઝિક્યુટિવ નિર્મળ ગઢવીએ કુવાડવા રોડ પોલીસ સ્ટેશનમાં વાપીના રમેશ જોશી નામના શખ્સ સામે ૩.૪૧ લાખના અઢી ટન તલ મંગાવી પૈસા નહિ આપી ઠગાઈ કરી હોવાની ફરિયાદ નોંધાવી હતી આ ગુનાનો ભેદ ઉકેલવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, એસીપી ટંડેલની સૂચનાથી કુવાડવા રોડ પીઆઇ એમ આર પરમારના માર્ગદર્શન હેઠળ પીએસઆઇ આર એલ ખટાણા, મનીષભાઈ ચાવડા, નિલેશભાઈ વાવેચા અને દિલીપભાઈ બોરીચાને મળેલી બાતમી આધારે હિતેષભાઇ ગઢવી, બુટાભાઈ ભરવાડ, હરેશભાઇ સાદરીયા, દેવેન્દ્રસિંહ જાડેજા, અજીતભાઈ લોખીલ અને રઘુવીરદાન ગઢવીને સાથે રાખીને તરઘડીયા પાટિયા પાસે વોચ ગોઠવી બાતમીવાળી કાર જી જે ૧૫ સી એચ ૪૬૧૭ પસાર થતા તેને અટકાવી તેમાં બેઠેલા ગઠિયાને અટકાયતમાં લીધો હતો વાપીનો કહેવાતો શખ્સ રમેશ પરસોતમભાઇ જોષી મૂળ કચ્છ રાપર તાલુકાના પદમપર ગામનો અને હાલ મુંબઈ વિરારમાં રહેતો હોવાનું જાણવા મળ્યું હતું પોલીસે તેની પાસેથી વિનાયક ટ્રેડિંગ વાપી, વિનાયક ટ્રેડિંગ રાધનપુરના નામની ચેકબુક, પેઢીના સિક્કા, દિપક ટ્રેડિંગ બોઇસરના નામની ચેકબુક તથા પેઢીના સિક્કા, બિલબુક, ઓસવાલ ટ્રેડિંગ નવસારીના નામની ચેકબુક, મહાવીર ટ્રેડિંગ રાપરના નામની ચેકબુક તથા વીપી એન્ડ સન્સ રાજકોટ, કટારીયા ફુડ્‌સ પ્રાઇવેટ લિમિટેડ રાજકોટ અને સાત્વિક ફુડ્‌સ વડોદરા નામની પેઢી સાથે કરેલ ખરીદ વ્યવહારના બીલો કબ્જે કર્યા હતા આ ગઠિયો જુદા જુદા નામે જીએસટી નંબર મેળવી પેઢી ખોલી બેંકમાં ખાતું ખોલાવી વેપારીને વિશ્વાસમાં લઇ વગર બેલેન્સનો ચેક ધાબડી દઈ માલ બારોબાર વેચી નાખતો હતો રોકડી થઇ ગયા બાદ પોતાનો મોબાઈલ નંબર પણ બદલી નાખતો હતો.